balsampoppel
Store norske leksikon,Biologi,Planteriket,Dekkfrøete planter,Tofrøbladete planter,Vierordenen,Vierfamilien,Poppelslekta
Balsampoppel er et tre i vierfamilien. Det er en 15–25 meter høy poppelart med knopper, blad og kvister som avsondrer en velluktende harpiks. Bladene er lysere på undersiden, eggformet, tilspisset og fint sagtakket.
Arten er opprinnelig fra Nord-Amerika, men har vært plantet i Norge i lang tid. Balsampoppel har de siste femti årene hatt en sterk spredning i norsk natur og er nå registrert gjennom hele landet. Arten er vurdert til svært høy risiko (SE) i Fremmedartslista (2018).Veden er lys, kjerneveden kan være noe mørkere enn yteveden. Tettheten ved 15 prosent fuktighet er cirka 0,38 gram per kubikkcentimeter. Trevirket krymper ganske mye og er lite holdbart. Den brukes i Nord-Amerika mest til innleggsfinér.Popler med velluktende harpiks kalles generelt balsampopler. Les mer i Store norske leksikon vierfamilien poppel Eksterne lenker balsampoppel i Fremmedartslista